Saudah binti Zam'ah

Saudah binti Zam'ah ( dengan gelaran Saidatina Saudah binti Zam'ah al-Amiriyah al-Quraisiyah radhiallahu 'anha) ialah isteri Nabi Muhammad s.a.w., dan dianggap oleh orang Islam sebagai Ibu Orang Beriman.

Biografi
Bapa beliau, Zam'ah ibn Qays, berasal dari suku Amir ibn Luayy dari Bani Quraish di Makkah. Ibu beliau, Al-Shamus binti Qays, dari suku Najjar dari puak Bani Khazraj di Madinah.

Beliau mengahwini As-Sakran ibn Amr. Mereka mempunyai seorang anak lelaki, Abdur Rahman ibn Sakran, yang terbunuh dalam Perang Jalulah pada 637 AD.

Penghijrahan ke Habsyah
Saudah dan As-Sakran berhijrah ke Habsyah atas arahan baginda Nabi Muhammad s.a.w. As-Sakran menuju ke Habsyah melalui jalan laut bersama Waqqas. Mereka pulang ke Makkah, yang kemudiannya As-Sakran meninggal dunia.

Perkahwinan dengan Rasulullah
Saudah binti Zam'ah, yang menjadi wanita pertama berhijrah ke Habsyah atas jalan Allah. Selepas kematian suami beliau, beliau menetap bersama bapanya yang sudah lanjut usia. Beliau dikhabarkan sebagai wanita yang tinggi dan bertubuh besar, dengan akhlak yang baik dan periang, sesuai untuk menjaga rumahtangga Nabi Muhammad s.a.w.

Maka, Nabi Muhammad memberi keizinan untuk Khaulah binti Hakim untuk bercakap kepada Abu Bakar r.a. dan Saudah tentang perkara itu. Khaulah terus ke Saudah dan berkata, "Mahukah kamu dikurniakan Allah suatu rahmat yang besar, wahai Saudah?" Saudah bertanya, "Dan apakah itu, wahai Khaulah?" Dia menjawab, "Rasulullah telah menghantar aku untuk meminangmu!" Saudah cuba menahan diri walaupun berasa terlalu teruja dan membalas dengan suara yang bergetar, "Saya menyukainya! Pergilah kepada bapaku dan beritahu dia hal ini." Khaulah menuju ke Zam'ah, seorang tua yang cengil, memberinya salam dan kemudian berkata, "Muhammad anak kepada Abdullah anak kepada Abdul Muttalib, telah menghantarku bertanya Saudah untuk dikahwininya." Orang tua itu dengan lantang berkata, "Sekufu dan mulia. Apa yang dikatakan Saudah?" Khaulah menjawab, "Dia menyukainya." Dia menyuruh Khaulah memanggil Saudah. Apabila Saudah tiba, dia berkata, "Saudah, wanita ini mendakwa yang Muhammad anak kepada Abdullah anak kepada Abdul Muttalib telah masuk meminangmu. Dia sekufu dan mulia. Mahukah kamu aku kahwinkan dengannya?" Dia bersetuju, merasakan ia satu penghormatan yang sangat besar.

Nabi Muhammad s.a.w. menikahi Saudah pada bulan Ramadhan tahun kesepuluh selepas kenabian baginda (i.e., in April/May 620), beberapa tahun selepas kewafatan Khadijah r.a.. Menurut Ibn Sa’d, Saudah wafat pada tahun 54 Hijrah. Jika beliau hidup sehinga lapan puluhan tahun, beliau dikatakan mengahwini baginda pada usia 27. Jika beliau mencecah 90, maka beliau berkahwi pada usia tidak lebih 37 tahun yang ketika itu baginda berusia 50 tahun. 

Saudah menetap bersama keluarga Nabi Muhammad s.a.w. dan menjaga urusan rumahtangga dan anak-anak perempuan baginda sementara Aisyah binti Abu Bakar yang baru ditunangkan dengan baginda masih tinggal di rumah ayahandanya. Hal tersebut mengejutkan warga Makkah yang baginda mengahwini janda yang sudah berusia mahupun jelita. Nabi Muhammad s.a.w., walau bagaimanapun, masih ingat ujian perit yang ditanggung Saudah ketika berhijrah ke Habsyah, meninggalkan rumah dan harta, merentasi padang pasir dan laut untuk ke negara yang tidak dikenali semata-mata ingin mempertahankan agamanya.

Selepas Hijrah, masyarakat Islam mula berkembang pesat.

Selepas Aisyah memasuki rumahtangga baginda, kedua-duanya menjadi rapat. Malah, Aisyah selalu menyebutkan kebaikan Saudah dan mencontoh sikapnya yang baik. Aisyah pernah menyebut:
Apabila menjelang usia tua, baginda risau Saudah akan berasa kecewa atau sedih kerana harus menyangi isteri-isteri baginda yang lain yang lebih tua dan menawarkan beliau perceraian. Beliau yang tidak mahu hal begitu berkata beliau sanggup untuk menyerahkan bahagian malamnya kepada Aisyah, yang juga disayanginya, kerana dia mahu menjadi isteri baginda pada Hari Kebangkitan nanti. Hal ini turut dikisahkan oleh Aisyah:

Usia lanjut
Dikhabarkan, selepas Nabi Muhammad s.a.w. wafat, ketika bergelar Amirul Mukminin, Umar bin Al-Khattab r.a. telah mengirim seuncang wang dirham Saudah binti Zam'ah sebagaimana dilakukannya kepada semua isteri-isteri baginda. Walau bagaimanapun, Saudah memanggil pembantu perempuannya untuk membawakan talam, lalu memisah-misahkan dirham itu dan mendermakan semua dirham itu tanpa sebarang baki untuk dirinya. 

Sepanjang hujung usianya, beliau lebih banyak beribadah dan masih menjalinkan hubungan rapat dengan Aisyah. Beliau wafat di Madinah sekitar September atau Oktober 674.

Khalifah Muawiyah I, khalifah pertama bagi Kerajaan Bani Umaiyah, kemudiannya membeli rumah beliau di Madinah dengan harga 180,000 dirham.

Rujukan

Golongan Muhajirin
Isteri Nabi Muhammad